Мотиви

на Специализирания музей за резбарско и зографско изкуство за промяна на някои от цените на съществуващите атракции и предлагането на нови

Предлага се апликирането на ретро облекло в Райковата къща да е с нова цена. Основанието е, че вместо апликиране върху лист се апликира 3Д модел. При подготовката на модела се влагат повече материали и труд.

Предлага се обучението по дърворезба да се разшири с изработване на предмети – талерка и кутия, които след това да се резбоват. Цените на тези дейности са определени с оглед на средствата, вложени в изработването на заготовките и ангажирането на резбар при обучението.

Раздаване на свидетелства в стаята от взаимното училище в рамките на 30 минути. Връчването на свидетелства в атмосферата на възрожденското училище създава незабравими емоции на учениците. От друга страна обаче желаещите да посетят музея в края на учебната година за начален курс е голям. Необходимо е да се намери баланс между интересите на двете групи посетители.

Празнична или сватбена фотосесия в музеен обект по избор в рамките на 1 час.

За времето на фотосесията музейните обекти се затварят за посетители или музейни служители остават след работното време на обекта. С предложената цена се цели музеят да компенсира временно прекъснатата си работа или удълженото работно време на служителите.